CELEX: 62010FN0031
Language: mt
Date: 2010-05-14 00:00:00
Title: Kawża F-31/10: Rikors ippreżentat fl- 14 ta’ Mejju 2010 — Guittet vs Il-Kummissjoni

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/59
            
         Rikors ippreżentat fl-14 ta’ Mejju 2010 — Guittet vs Il-Kummissjoni
   (Kawża F-31/10)
   2010/C 179/105
   Lingwa tal-kawża: il-Franċiż
   
      Partijiet
   
   
      Rikorrent: Christian Guittet (Cannes, Franza) (rappreżentant: L. Levi, avukat)
   
      Konvenuta: Il-Kummissjoni Ewropea
   
      Suġġett
   
   Minn naħa, l-annullament tad-deċiżjoni ta’ għeluq tal-proċedura miftuħa taħt l-Artikolu 73 tar-Regolamenti tal-Persunal li tirrikonoxxi lir-rikorrent rata ta’ invalidità permanenti ta’ 64,5 % u, min-naħa l-oħra, talba għall-kumpens għad-danni materjali u morali mġarrba.
   
      Talbiet tar-rikorrent
   
   
               —
            
            
               Tannulla d-deċiżjoni tal-Awtorità tal-Ħatra tas-27 ta’ Lulju 2009 li tagħlaq il-proċedura miftuħa taħt l-Artikolu 73 tar-Regolamenti tal-Persunal insegwitu għall-inċident tar-rikorrent tat-8 ta’ Diċembru 2003;
            
         
               —
            
            
               sa fejn ikun meħtieġ, tannulla d-deċiżjoni tas-16 ta’ Frar 2010 li tiċħad l-ilment tar-rikorrent;
            
         
               —
            
            
               konsegwentement, tasal għall-evalwazzjoni tar-rata ta’ invalidità parzjali permanenti (IPP) fuq il-bażi tar-regoli u tal-kriterji ta’ evalwazzjoni fis-seħħ fil-ġurnata tal-inċident u sal-1 ta’ Jannar 2006, wara li terġa’ tiġi eżaminata t-talba mressqa mir-rikorrent taħt l-Artikolu 73 tar-Regolamenti tal-Persunal minn kumitat mediku kompost b’mod imparzjali, indipendenti u newtrali li jista’ jaħdem malajr, indipendentement u mingħajr preġudizzju;
            
         
               —
            
            
               tikkundanna lill-konvenuta għall-ħlas ta’ interessi moratorji fuq il-kapital dovut taħt l-Artikolu 73 tar-Regolamenti tal-Persunal b’rata ta’ 12 % fuq perijodu li jibda l-iktar tard fit-8 ta’ Diċembru 2004 sal-ħlas kollu tal-kapital;
            
         
               —
            
            
               tikkundanna lill-konvenuta għall-ħlas tad-danni, iffissati ex aequo et bono għal EUR 50 000 għad-dannu morali mġarrab minħabba fid-deċiżjoni meħuda;
            
         
               —
            
            
               tikkundanna lill-konvenuta għall-ħlas tad-danni, iffissati għal EUR 15 000 għad-dannu materjali mġarrab minħabba fid-deċiżjoni meħuda;
            
         
               —
            
            
               tikkundanna lill-Kummissjoni Ewropea għall-ispejjeż.